NaiveNeuron/SloPal huggingface dataset:
Bugár, Béla, podpredseda NR SR (2017-04-06):
Nech sa páči, máte slovo. (Výkriky z pléna.) Porušili ste procedurálny návrh. (Reakcie z pléna.) Procedurálny návrh sa týka... (Reakcie z pléna.) Pani poslankyňa, skúste začať, lebo stále budú kričať. Nech sa páči, máte slovo.
Halgašová, Jarmila, poslankyňa NR SR (2022-10-05):
Vážený pán predsedajúci, vážené kolegyne, vážení kolegovia, cieľom predkladaného návrhu zákona je zaviesť grafické symboly pre zapísané označenia pôvodu a zapísané zemepisné označenia pre tzv. nepotravinárske výrobky, ktoré získali ochranu prostredníctvom práva a priemyselného vlastníctva, konkrétne prostredníctvom označenia pôvodu alebo zemepisného označenia. Ide teda o výrobky, ktoré nie sú poľnohospodárskymi výrobkami, potravinami, vínami, aromatizovanými vinnými výrobkami a liehovinami, ktoré bývajú obvykle označované aj ako remeselné alebo priemyselné výrobky. Označenie pôvodu alebo zemepisné označenie je možné získať len pre výnimočné výrobky, ktorých špecifické vlastnosti, kvalita alebo povesť sú dané zemepisným prostredím s jeho charakteristickými prírodnými a ľudskými faktormi. Remeselné výrobky alebo teda výrobky tradičnej slovenskej kultúry, ktoré sú späté s územím Slovenska alebo jednotlivými slovenskými regiónmi, sú súčasťou národného bohatstva a propagujú národné kultúrne dedičstvo. V registri Úradu priemyselného vlastníctva Slovenskej republiky sú zapísané napríklad také remeselné výrobky so zemepisným označením alebo označením pôvodu, ako je piešťanské bahno, kyjatické hračky, detvianska výšivka alebo modranská majolika a pre lepšie poznanie tejto kategórie výrobkov so zapísaným označením pôvodu alebo zapísaným zemepisným označením, ľahšiu identifikáciu týchto výrobkov na trhu a uľahčenie orientácie spotrebiteľa, sa pre danú kategóriu výrobkov navrhuje v tomto zákone aj zavedenie grafických symbolov pre tieto označenia pôvodu, ktoré v zákone č. 469/2003 absentujú. Zdôrazňujem, že označovanie týchto výrobkov grafickým symbolom je výlučne na báze dobrovoľnosti. A tento návrh vyšiel na podnet jednak Úradu priemyselného vlastníctva a jednak na podnet aj samotných držiteľov označení zemepisného označenia a označenia pôvodu, aby boli ich výrobky ľahšie identifikované na trhu, pretože, pretože navrhované grafické symboly pre tieto nepoľnohospodárske výrobky prirodzene len dopĺňa systém symbolov používaných v rámci politiky, kvality na úrovni Európskej únii pre označenia pôvodu a zemepisné označenia poľnohospodárskych výrobkov, potravín, vína, aromatizovaných vinných výrobkov a tak ďalej, ktoré sú chránené výlučne na úrovni Európskej únie prostredníctvom nariadení Európskej únie, pri ktorých je používanie týchto grafických symbolov štandardom. Čiže ja by som sa vám chcela vopred poďakovať za podporu a pevne verím, že tento zákon bude schválený. Ďakujem.
Kecskés, Ján, poslanec NR SR (2018-09-18):
Vážený pán predsedajúci, poslanci za Ľudovú stranu Naše Slovensko Marian Kotleba, Ján Kecskés, Martin Beluský a Milan Uhrík predkladajú do Národnej rady Slovenskej republiky návrh zákona, ktorým sa menia a dopĺňajú zákon č. 361/2004 Z. z. o dani z motorových vozidiel v znení neskorších predpisov a zákon č. 587/2004 Z. z. o Environmentálnom fonde v znení neskorších predpisov. Cieľom uvedenej novely zákona je zatraktívniť pre podnikateľské prostredie nákup a registráciu vozidiel, ktoré využívajú alternatívne druhy paliva alebo alternatívny iný spôsob ich pohonu. Ďalším cieľom je zaviesť dotácie na prestavbu vozidiel na dostupné alternatívne palivá pre fyzické osoby. Alternatívne palivá ako LPG, CNG či iné druhy plynov sú z ekologického hľadiska oproti benzínu či nafte čistejšie palivá, ktoré výrazne menej zaťažujú životné prostredie. To je na úvod všetko a ako prvý sa hlásim do rozpravy.
Kočiš, Eduard, poslanec NR SR (2023-01-26):
Veľmi pekne ďakujem za slovo, pán predsedajúci. Častokrát sa už na území Slovenskej republiky stáva zo slova ´demokrat´ nadávka. A títo páni demokrati, ktorí si včera alebo predvčerom 92 hlasmi schválili, že sa bude rokovať dnes o možnom zmene alebo predložení ústavy na predčasný termín parlamentných volieb na september, tu mali všetci do nohy sedieť a všetci argumentovať, prečo je septembrový termín tým vhodným termínom, prečo nie termín júnový, májový, aprílový alebo marcový. Tak ako povedali moji kolegovia. Nejde tu o nič iné, iba o to, aby si čím dlhšie a čím krajšie zohrievali poslanecký zadok na poslaneckej stoličke. Či už to priznajú verejne alebo sa budú v tichosti hanbiť za kútom, je to takto pravda. Len sedieť, nechodiť do práce a brať naozaj kráľovský plat. Skúste sa opýtať robotníka za pásom alebo nejakej opatrovateľky v domove sociálnych služieb, či si niekedy môže dovoliť neprísť do práce a nebyť v tej práci aktívna. Nie, nemôže. To si môžu dovoliť iba demokrati, ktorí sa za demokratov naozaj iba vydávajú. Zdevastované zdravotníctvo, poľnohospodárstvo, školstvo, celý systém sociálnych služieb, to je vizitka vašej trojročnej vlády. A potom sa tu postaví jeden úžasný človiečik a bude tvrdiť, aké on má informácie na svojich terajších a možno ešte aj budúcich partnerov, či už v koalícii, alebo opozícii, ako oni okrádali a dehonestovali Slovensko. Ak má občan Slovenskej republiky vedomosť o spáchaní trestného činu a neoznámi to, tak pácha trestný čin neoznámenia trestného činu. Toto robí Igor Matovič a tvrdí, že všetko povie orgánom činným v trestnom konaní tesne pred voľbami.
Laššáková, Jana, poslankyňa NR SR (2011-09-14):
Ďakujem pekne za slovo. No je mi ľúto, pán poslanec, keď ste to tak zjednodušili, že to je o nejakých tabuľkách a ceduľkách. Ja si myslím, že rozdiel medzi Kompetenčným centrom operačných financií, ktoré máte v pozmeňujúcom návrhu pod paragrafom 6 bodov 10, a rozdiel medzi finančným riaditeľstvom je skutočne v právomoci a v pôsobnosti. Kým finančné riaditeľstvo je rozpočtová organizácia napojená na štátny rozpočet prostredníctvom rozpočtovej kapitoly ministerstva, kompetenčné centrum je preddavková organizácia zapojená na rozpočet finančného riaditeľstva. Myslím si, že ste sa snažili, aby ste nejako tú situáciu, pod určitým, by som povedala, možno aj tlakom verejnosti sa snažíte riešiť, ale skutočne uspokojovať nás len tým, že nech nebazírujem na tom, akú budeme mať ceduľku, či finančné riaditeľstvo alebo kompetenčné centrum, je naozaj veľmi, veľmi zjednodušené. Ja chcem znova povedať, že v Banskej Bystrici je po materiálnej stránke aj odbornej stránke riaditeľstvo pripravené na to, aby prevzalo funkciu plnenia úloh nového orgánu finančného riaditeľstva. Apelujem aj cez všetkých občanov, ktorí sa podpísali úplne spontánne pod petíciu, aby ste zvažovali a skutočne to finančné riaditeľstvo, aby zostalo v Banskej Bystrici. Ďakujem pekne.
Pčolinský, Peter, podpredseda NR SR (2022-10-21):
S reakciou pán poslanec Dostál.
Mikloško, Jozef, poslanec NR SR (2015-11-24):
Pán predseda, ako spoločný spravodajca navrhujem, aby sme pristúpili k tretiemu čítaniu ihneď. Dajte, prosím, hlasovať o tomto návrhu.
Jurinová, Erika, podpredsedníčka NR SR (2012-09-27):
Ďakujem pekne. Týmto sme vyčerpali písomnú aj ústnu rozpravu. Ukončujem všeobecnú rozpravu. A pýtam sa navrhovateľa, či sa chce vyjadriť? Pán spravodajca? Nie. Ďakujem. Prerušujem tento bod programu. Nasledujúcim bodom programu. Pán poslanec má procedurálny návrh, nech sa páči.
Blahová, Natália, poslankyňa NR SR (2017-12-05):
Ďakujem. Vážený pán minister Kaliňák, dnes ste evidentne stavili na to, že keď vypustíte gejzír klamstiev, nebudeme ich stíhať vyvracať, a bola by som rada, keby ste mali na sebe také tlačítko nejaké, ktorým by sme vás mohli zapauzovať a po každej vete tú vašu lož vyvrátiť, lebo inak sa to nedá. Lebo to je skutočne gejzír a príval lží. Vráťme sa ale k podstate. Pán minister Kaliňák, vy ste v absurdnom konflikte záujmov. Vediete ministerstvo, ktoré tým pádom nemôže vaše kauzy dôsledne vyšetrovať. Tak ako generujete lži, generujete aj kauzy, ktoré práve preto, že ste ministrom, nie sú vyšetrené. Sprivatizovali ste si aj právo, aj spravodlivosť a vyhrážate sa tým, že by mali byť vyšetrené aj iné kauzy. Ja sa pýtam, či náhodou nie ste na čele toho ministerstva, ktoré to má v popise práce. A som presvedčená o tom, že keby ste mali za čo zatvoriť opozičného politika, s chuťou by ste to urobili. Lenže nie je za čo. A ľudia neveria hlavne vám. Odnáša si to celý Policajný zbor. Ľudia neveria hlavne vám, a preto nemajú dôveru v spravodlivý štát a ani v politikov. Poškodili ste svojím pôsobením nielen celý rezort, vašu vládu, ale celý štát. Preto by ste mali odstúpiť sám. Na to vám ale chýba morálny kredit.
Laššáková, Jana, podpredsedníčka NR SR (2012-10-29):
Uplynuli dve minúty. Ďalší písomne prihlásený do rozpravy pán poslanec Uhliarik. Nech sa páči, máte slovo.
Grendel, Gábor, poslanec NR SR (2023-11-28):
Štyridsať právoplatne ukončených korupčných prípadov, to je aj vaša vizitka, pán poslanec Gašpar, ako bývalého policajného prezidenta, lebo medzi tými 40 právoplatne ukončenými korupčnými prípadmi sú aj vaši podriadení. Či ste o ich konaní vedeli ako policajný prezident, alebo nevedeli, to ja neviem. Ak ste o tom vedeli, je to zlé, ak ste o tom ako policajný prezident nevedeli, aj to je zlé, ale nikdy som od vás nepočul nejakú ľútosť alebo pohoršenie na tým, čo tí ľudia v Policajnom zbore robili. Dali ste teraz krásnu obhajobnú reč pre nezainteresovaného poslucháča vo vzťahu k odvolávanému ministrovi vnútra, ale nevyvrátili ste, že minister riadne nezdôvodnil svoje personálne rozkazy. Vy ste to teraz zaňho urobili, ale v tých rozkazoch tie dôvody uvedené nie sú. A to ste nevyvrátili. No a teraz ešte otázka toho ohrozenia dôležitého záujmu služby, čo ste tu citovali. Dajme bokom čurillovcov, tí sú trestne stíhaní. Ale pán Kišš, viceprezident, pokiaľ viem, trestne stíhaný nie je a k tomu ste nepovedali nič. V čom ohrozuje viceprezident Kišš, ktorý nie je trestne stíhaný, dôležitý záujem služby?
M. Dzurinda, poslanec: (2007-06-19):
V tom portugalskom parlamente sa ma najčastejšie pýtali, najmä ľavica argumentovala, že nemáme skúsenosti, že bolo by dobré, keby viacero krajín hovorilo, aké má skúsenosti. Ja som ponúkol naše slovenské, ktoré hovoria, že už prvý rok po zavedení rovnej dane sme nemali nižšie výnosy z korporatívnej dane, ale vyššie. No, ale čo je cennejšie, je to, že takéto skúsenosti pozbierala teraz OECD, niekoľko dní je k dispozícii jej správa, ktorá hovorí, že skúsenosti sú dobré, že naozaj to statické prepočítavanie prípadných výpadkov jednoducho neplatí. A záver tej správy je aj taký, že nabáda členské krajiny OECD, ale aj ďalšie ekonomiky, aby sa nebáli znižovať priame dane. Delím sa o túto skúsenosť.
Kočiš, Eduard, poslanec NR SR (2021-10-21):
Ďakujem veľmi pekne za slovo, pán predsedajúci. Pán kolega Žiak podľa všetkého asi si pomýlil nejaké svoje vystúpenie ohľadne tohto predkladaného návrhu zákona, ktoré malo byť podľa mňa k veci, ale čítal tuná nejakú beletriu, s ktorou sa zároveň stotožnil, zároveň ju nejakým zvláštnym spôsobom hanil. A tento človiečik, ktorý naozaj k tomuto pamätnému dňu, ktorý je súčasťou daného predkladaného návrhu zákona, nepovedal zhola nič, akurát sa zmohol na dve veci: Dourážal poslanca Blahu neskutočným spôsobom, tak ako je to jemu zvykom, zbabelo ušiel a to je tak všetko, čo k tomuto predkladanému návrhu zákona v rozprave povedal a na čo sa zmohol. Jednoducho tento primitívny a úbohý pán, ktorý tvrdí, že je liberál, to znamená, že prijíma aj iné názory a dokáže akceptovať aj iný názor a rešpektovať hodnotu iného názoru iného človeka, aj keď je z úplne iného politického spektra, je naozaj takým morálnym dnom a takou úbohou stokou celého poslaneckého klubu SaS. Jednoducho všetci príčetní poslanci z vládnej koalície musia takéto správanie tohto svojho kolegu odsúdiť. A nazývať kolegu Blahu otcovrahom je totálne chrapúnstvo a totálny primitivizmus. Čiže ja naozaj očakávam od pána kolegu z SaS, že sa pánovi kolegovi Blahovi ospravedlní, že nájde v sebe aspoň kúsok cti, kúsok ľudskosti a kúsok morálneho rešpektu, pretože toto naozaj hraničí s odobratím nielen občianskeho preukazu, ale aj všetkých základných ľudských práv a slobôd. Ďakujem pekne.
Cigániková, Jana, poslankyňa NR SR (2019-10-25):
Ja to dokončím za vás, pán kolega. Vy už neprekvapujete, vás môže, aj, ani vrece zemiakov vás neporazí, že? (Povedané so smiechom.) A teraz vážne. Pozrela som sa tak dozadu a je veľmi málo členov SMER-u, ktorých názor si vážim úprimne a konkrétne je to jeden a ste to vy. Musím to povedať takto. Ďakujem za toto vystúpenie, aj za to, že asi si uvedomujem, že nie je to ľahké teraz v SMER-e podporiť túto, tento návrh. Chcem ale povedať, že keď to niekto nepodporiť z vás len preto, lebo nebude mať na to v budúcnosti dosah, no nemyslím si, že je to celkom pravda, pretože to by sme potom, akože nikdy by sme nespravili žiadnu reformu. Lebo keď je rok 2019 a jej účinky, stratifikácie, začínajú reálne cítiť, pociťovať zdravotníctvo a ten zdravotnícky sektor až niekde 2024, tak potom žiadna vláda nebude vládnuť 5 rokov, to by sme nikdy nič nespravili. Ako toto fakt nie je podľa mňa dôvod. Začnime. Dobrý pohľad, ten optimistický, začnime a veď potom sa všetky vyhlášky, všetky kroky dajú predsa kontrolovať o to lepšie, keď, keď vaša ministerka vašej strany vie presne, že aké kroky majú nasledovať, tak vie presne, že čo, budete presne vedieť, čo treba kontrolovať, aby ste mohli verejnosť upozorňovať na prípadne možno nejaké zlyhania alebo zlé kroky tých ďalších. Čiže toto naozaj nie je dôvod. No a čo sa týka toho, že odvrátiteľná úmrtnosť a stav populácie, že, že teda nie je to len o zdravotníctve, tam sa zhodneme všetci, aj INEKO, ale aj my tu, si myslím, že si uvedomujeme, že zdravotníctvo z nejakých možno 20 %, možno 15 % ovplyvňuje ten konečný výsledok, ale ostatné je ten životný štýl. Len, viete, SMER je 12 rokov pri vláde, vy ste jeho členom, pán Baláž, a tá kritika vlastne bola doslova do vlastných radov, lebo toto sa veľmi nezlepšilo, tie ostatné náležitosti. Takže za mňa toľko. Ďakujem veľmi pekne.
Jurinová, Erika, podpredsedníčka NR SR (2012-12-11):
Ďakujem pekne, pán poslanec. Prerušujem teda rokovanie deviateho dňa 11. schôdze Národnej rady. Ráno budeme pokračovať v prerušenej rozprave o štátnom rozpočte. Do rozpravy je ústne prihlásená pani poslankyňa Jana Žitňanská. Pekný večer prajem. (Prerušenie rokovania o 19.05 hodine.)
Demian, Jaroslav, poslanec NR SR (2012-10-24):
Pán predseda, dajte hlasovať o návrhu ako celku s odporúčaním gestorského výboru schváliť.
Šuca, Peter, poslanec NR SR (2019-05-10):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Dajte, prosím, hlasovať.
Grendel, Gábor, podpredseda NR SR (2021-03-17):
Panie poslankyne, páni poslanci, budeme pokračovať v prerušenej schôdzi k návrhu poslancov Mariána Kéryho a Juraja Blanára na prijatie uznesenia Národnej rady Slovenskej republiky k 30. výročiu vzniku Vyšehradskej skupiny (tlač 467). Do rozpravy bol prihlásený za predkladateľov pán poslanec Kéry, takže nech sa páči, pán poslanec, máte slovo. (Pokračovanie rokovania o návrhu poslancov Národnej rady Slovenskej republiky Mariána Kéryho a Juraja Blanára na prijatie uznesenia Národnej rady Slovenskej republiky k 30. výročiu vzniku Vyšehradskej skupiny , tlač 467.)
Blaha, Ľuboš, podpredseda NR SR (2024-01-09):
Pán poslanec Ivan Štefunko.
Blaha, Ľuboš, podpredseda NR SR (2024-01-23):
Pani poslankyňa Irena Bihariová.
V. Veteška, podpredseda NR SR: (2003-12-03):
B. Opaterný, poslanec: Ďakujem. Vážený pán predsedajúci, vážené kolegyne a kolegovia. Výbor Národnej rady Slovenskej republiky pre hospodárstvo, privatizáciu a podnikanie v súlade s § 79 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky podáva Národnej rade Slovenskej republiky ako gestorský výbor spoločnú správu výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v druhom čítaní. Národná rada  Slovenskej republiky uznesením č. 538 z 22. októbra 2003 pridelila vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov na prerokovanie v druhom čítaní vo výboroch do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo a Výboru Národnej rady Slovenskej republiky pre životné prostredie a ochranu prírody. Ako gestorský výbor určila Výbor Národnej rady Slovenskej republiky pre hospodárstvo, privatizáciu a podnikanie na prerokovanie a schválenie spoločnej správy výborov. Iné výbory Národnej rady Slovenskej republiky návrh zákona neprerokovali. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený,  neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov odporúčali Národnej rade Slovenskej republiky schváliť všetky výbory, ktorým bol pridelený, a to so zmenami a doplnkami. Z uznesení výborov Národnej rady Slovenskej republiky uvedených pod bodom III tejto správy vyplýva celkovo deväť pozmeňujúcich návrhov, o ktorých Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor odporúča hlasovať spoločne s odporúčaním schváliť ich. Ďalej gestorský výbor na základe stanovísk výborov v súlade s § 79 ods. 4 a § 83 rokovacieho poriadku odporúča Národnej rade Slovenskej republiky schváliť vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov. Pán  predsedajúci, ďakujem za slovo a prosím vás, otvorte rozpravu.
Figeľ, Ján, podpredseda NR SR (2014-11-25):
Ďakujem pekne. Tým sme vyčerpali všeobecnú rozpravu. Vyhlasujem ju za skončenú. Pán navrhovateľ, pán minister, chcete sa vyjadriť k rozprave? Nech sa páči.
B. Bugár, podpredseda NR SR: (2004-04-06):
Vážené panie poslankyne, vážení páni poslanci, pristúpime k hlasovaniu o týchto dvoch prerokovaných zákonoch, ktoré vrátil pán prezident Slovenskej republiky. (Reakcia z pléna.) Áno? Takže ešte chvíľu počkáme, pán spravodajca. Pán spravodajca, nech sa páči, pristúpime k jednotlivým hlasovaniam. Máte slovo. V. Horák, poslanec: Áno, pán predsedajúci, prosím, aby ste nechali hlasovať o prvej alternatíve zmeny zákona tak, ako navrhoval pán prezident.
Glváč, Martin, podpredseda NR SR (2018-02-15):
Pán minister, nie? Teraz môže prehovoriť pán poslanec Jakab, ktorý je v poradí, veľmi to vítame, no asi predbehol. Vážený pán... Otázka znie: „Vážený pán minister, kde v okolí Bratislavy by mali pribudnúť nové parkoviská, na ktoré ľudia tak dlho čakajú, a kedy by sa mohli začať stavať?“ Otázka je určená pánovi ministrovi dopravy Érsekovi v zastúpení pána ministra Druckera. Možno na tých Rázsochách, nie, teraz?
Paška, Pavol, predseda NR SR (2013-10-24):
(Hlasovanie.) 141 prítomných, 59 za, 60 proti, 20 sa zdržalo, 2 nehlasovali. Návrh sme neschválili.
Zmajkovičová, Renáta, podpredsedníčka NR SR (2014-10-15):
Pán poslanec Kaník s reakciou.
Danko, Andrej, predseda NR SR (2018-03-23):
Pani poslankyňa Kiššová.
Fronc, Martin, poslanec NR SR (2012-12-13):
Áno, pán predseda. V rozprave vystúpili 14 poslanci, z ktorých 1 podal konkrétny návrh, pán poslanec Mojmír Mamojka. V zmysle rokovacieho poriadku, teda § 37 ods. 1 budeme najprv hlasovať o tomto podanom návrhu pánom poslancom Mamojkom. Pán predseda, prosím, dajte hlasovať.
P. Paška, predseda NR SR: (2009-04-23):
(Hlasovanie.) 139 prítomných, 4 za, 67 proti, 68 sa zdržalo. Tieto body sme neschválili.
Fico, Robert, predseda vlády SR (2017-12-06):
Slovenské predsedníctvo bolo úspešné preto, lebo ho takto hodnotilo medzinárodné spoločenstvo. Pre vás nie je úspechom nič! Ale my dobre vieme, ako bolo slovenské predsedníctvo hodnotené zo strany Európskej únie, Európskej komisie, parlamentu a všetkých. Čo ste urobili? Tak ste jednoducho prišli s tým... (Poslankyňa Cigániková provokačne položila na rečnícky pult pred rečníka Coca-Colu s pohárom so slovami: „Ak by ste boli smädný.“ Zasmiatie sa v sále.) Ďakujem pekne. S čím ste prišli? (Poslanec Šuca zobral preč Coca-Colu s pohárom z rečníckeho pultu a položil ho na stôl navrhovateľa.) Prišli ste s tým, že ste obvinili ministerstvo zahraničných vecí (reakcia z pléna), obvinili ste ministerstvo zahraničných vecí z vecí, ktoré sa absolútne nestali. Absolútne nestali. (Reakcie z pléna. Prerušenie vystúpenia predsedajúcim.)
Bugár, Béla, podpredseda NR SR (2010-08-11):
Nech sa páči, prezentujme sa a hlasujme o tomto návrhu. (Hlasovanie.) Prítomných 142, za 141, proti 1. Konštatujem, že návrh uznesenia bol schválený . Ďakujem pekne. Vážené panie poslankyne, páni poslanci, teraz budeme pokračovať tajným hlasovaním o návrhu na voľbu predsedu a členov Dozornej rady Fondu národného majetku Slovenskej republiky . Hlasovanie vykonáme na dvoch hlasovacích lístkoch, ktoré sú farebne rozlíšené. Na prvom lístku, pani poslankyňa, mali by ste už si uvedomiť jednu vec, že pokiaľ neskončím, no tak by ste, no ale, nech sa páči, keď ste ma už prerušili a ste žena, nech sa páči. Pani poslankyňa Sabolová, máte slovo.
Gyimesi, György, poslanec NR SR (2023-02-08):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2018-02-01):
Ďakujem. Otváram všeobecnú rozpravu a asi urobím len teda úvodný úkon. Prečítam, prihlásení písomne sú za klub SaS Natália Blahová, za klub OĽANO Anna Verešová a ďalej poslankyne Renáta Kaščáková a pán poslanec Dostál. Takže, a týmto pádom prerušujem schôdzu zajtra do deviatej a ako prvá pôjde pani spravodajkyňa Alena Bašistová. Prajem vám pekný večer. (Prerušenie rokovania o 19.00 hodine.)
Hrnčiar, Andrej, podpredseda NR SR (2019-10-22):
Ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov . Návrh zákona má tlač 1726, návrh na jeho pridelenie na prerokovanie výborom je v rozhodnutí č. 1827. Dávam slovo poslancovi Tiborovi Bernaťákovi, aby za skupinu poslancov návrh zákona uviedol.
Marcinčin, Anton, poslanec NR SR (2011-09-14):
Dámy a páni, dovoľte, aby som predniesol spoločnú správu výborov o výsledku prerokovania vládneho návrhu zákona, ktorým sa mení a dopĺňa zákon Národnej rady č. 310/1992 Zb. o stavebnom sporení v znení neskorších predpisov (tlač 397). Národná rada svojím uznesením č. 553 z 12. júla 2011 pridelila vládny návrh zákona dvom výborom: výboru pre financie a rozpočet a ústavnoprávnemu výboru. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o vládnom návrhu zákona stanoviská poslancov Národnej rady. K predmetnému návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcim návrhmi. Z uznesení výborov vyplynuli tri pozmeňujúce a doplňujúce návrhy, ktoré máte všetci pred sebou. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 239 z 31. augusta. Výbor určil poslanca Antona Marcinčina za spoločného spravodajcu výborov. Súčasne ma poveril predniesť spoločnú správu výborov na schôdzi Národnej rady a navrhnúť Národnej rade postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy Vážený pán predsedajúci, otvorte, prosím, rozpravu.
Laššáková, Jana, podpredsedníčka NR SR (2013-10-29):
Predtým, kým dám slovo pánovi poslancovi Feckovi, ktorý sa prihlásil s faktickou poznámkou, chcem len upozorniť, že na 17.30 hodinu bolo ohlásené poslanecké grémium. Pani podpredsedníčka Jurinová, je poslanecké grémium, až sa chcete zúčastniť. Takže nech sa páči, pán poslanec Fecko.
Paška, Pavol, predseda NR SR (2012-09-26):
Pán poslanec Mikloš.
Laššáková, Jana, podpredsedníčka NR SR (2013-12-18):
Nebudeme si to takto tu vysvetľovať. (Reakcia z pléna.) Tak. Kde je napríklad MOST – HÍD? (Reakcia z pléna.) No, dobre. Ale máme pokračovať. Prišla som, grémium poslanecké zvolané bude. Nie je tu ani predkladateľ, ani spravodajca, asi nič iné mi nezostáva, iba znova dať prestávku a požiadať pána predkladateľa aj pána spravodajcu, aby... (Reakcia z pléna.) Spravodajca, ste tu? Dobre. A pán predkladateľ, nevidím ho. (Reakcia z pléna. Smiech v sále.) Dobre. Takže nech sa páči, pán... (Reakcia z pléna.) Ale ako máme ich zavolať, však... Dobre. Pán poslanec Zajac, prídete, dobre. Pán poslanec Poliačik, budete v rozprave vystupovať?
Blanár, Juraj, podpredseda NR SR (2022-02-25):
Ďakujem. Pán kolega Fico, hneď na tvoje vystúpenie reagovali predovšetkým zástupcovia SaS, ale vidím, že sú pripravení aj z OĽANO bojovníci, ale chcem uviesť, že na poslaneckom grémiu sme tlmočili túto výhradu a požiadali sme aj koaličných partnerov, aby, ak chcú, aby sme pomohli, aby stiahli jednoducho tento bod, pretože vôbec sa netýka tohto problému a naviac je to prísna cenzúra za podmienok, ktoré sú absolútne neprijateľné. Ale dozvedeli sme sa od pani kolegyne Zemanovej, že v podstate pomoc pre Ukrajinu je tá, že budeme mať tento cenzúrsky zákon prijatý práve teraz. To je neuveriteľné! A ja len môžem skonštatovať, tak ako, bohužiaľ, som konštatoval aj pri prijímaní toho uznesenia, keď niektorí koaliční poslanci, ktorí tlieskali niektorému poslancovi, ktorý tu prirovnával Putina k Hitlerovi a hovoril, že v Belehrade civilisti môžu byť vraždení len tak, že pokračujú v tejto nedôstojnej diskusii aj teraz, lebo ak to tam necháte, tak urobíte túto Národnú radu naozaj nedôstojnou napriek tomu, že ste vyzývali nás všetkých, aby sme sa spojili. A my to tu deklarujeme. Ale keď vy tu chcete nasilu pretlačiť niečo, čo nesúvisí s tým, čo chceme dnes vyslať ako signál svetu a predovšetkým Ukrajine, tak potom asi neviem, či ten úmysel je dobrý z vašej strany, alebo vám ide o niečo iné. Je to naozaj nedôstojné.
Bugár, Béla, podpredseda NR SR (2018-12-05):
Na vystúpenie pána poslanca s faktickými poznámkami traja. Pán poslanec Sloboda.
Zmajkovičová, Renáta, poslankyňa NR SR (2011-09-14):
Ďakujem za slovo. Pán poslanec Zajac, mňa ste opäť neprekvapil, ja som na vaše vystúpenia zvyknutá na výbore pre ľudské práva a národnostné menšiny a dotknem sa, samozrejme, znovu, Generálna prokuratúra, máme to tam, myslím si, že na každom výbore, je to vaša veľmi obľúbená téma. A vy ste tam hovorili o obnažení, morálnom obnažení odstupujúceho generálneho prokurátora. A ja sa opýtam, dávam vám otázku, ako sa profesne a morálne obnažil vami politicky zvolený, nevymenovaný generálny prokurátor Dr. Čentéš, ktorý skartoval výpoveď koaličného poslanca, ktorý vypovedal ku korupcii a politickým nomináciám? Chcem sa spýtať, tá opakovaná výpoveď, možno by to vedel povedať koaličný poslanec, bola už politicky korigovaná? Takýto doktor, Dr. Čentéš vám vyhovuje? Takýto politicky nominant na pozícii Generálnej prokuratúry? Ďakujem.
Zmajkovičová, Renáta, podpredsedníčka NR SR (2013-05-28):
Faktické poznámky na vystúpenie pani poslankyne nie sú. Jedna, dve faktické poznámky. Uzatváram možnosť prihlásiť sa s faktickou poznámkou. Pán poslanec Bublavý.
Andreánsky, Ladislav, poslanec NR SR (2016-03-23):
Sľubujem. (Potlesk.)
Kollár, Boris, poslanec NR SR (2018-12-05):
Pán kolega, viete, prečo sme urobili a uzákonili zákaz používať alkohol za volantom? Preto, lebo verím tomu, že väčšina voličov je zodpovedných a nepila by za tým volantom. Ale máme tu pár bláznov, ktorí budú slopať za tým volantom, budú ohrozovať ostatných. A preto sme to zakázali. A rovnako by som vám chcel povedať, že máme tunak drtivú väčšinu slušných poľovníkov, ale pár hovád, ktoré sú schopné zastreliť psíka pred malým dievčatkom. A preto to musíme zakázať, pán kolega. Som strašne rád, že ste spomenuli, keď nejaký ten túlavý alebo nejaký psík, ktorý beží a teraz začne naháňať nejaké bažanty alebo prepeličky, čo ste spomínali, tak tento náš návrh zákona to rieši. Môžete ho uloviť, iným slovom zastreliť. Môžete. My to dovoľujeme. Tento zákon s tým ráta, pán kolega. To znamená, že akonáhle ten pes bude naháňať v bažantnici nejaké tie vtáky, bažanty, prepelice, čo ja viem čo, tak ten poľovník, keď to uvidí, má právo ho uloviť. My to, s týmto počítame. Ale nebude to môcť urobiť nejaký absolútny špinavec, ktorý si len tak z plezíru na prechádzke. Pre boha živého, veď dneska už tí psíčkari nemajú kam ísť s tými psíkmi. Už ich nemôžete pustiť v parku, už ich nemôžete pustiť na ulici, nikde, no tak na tých obciach chodia aspoň do poľa, chodia do lesa tie rodiny s tými deťmi a s tými psíkmi. A tam sa mám obávať, že mi to nejaký fakt idiot toho psa zase zastrelí? A, bohužiaľ, keďže vidíme, že týchto nezodpovedných je veľká, veľká časť, ktorá proste skutočne týmto spôsobom to rieši, lebo ináč by tá štatistika tu nebola a to je len, to sú čísla štatistiky, ktoré proste, bohužiaľ, sme našli. Je kopec prípadov, ktoré sa ani do tých štatistík nedostalo. Preto to musíme zakázať, lebo, bohužiaľ, sa nevedia všetci slušne správať... (Prerušenie vystúpenia časomerom.)
Paška, Pavol, predseda NR SR (2014-02-04):
Pán poslanec Brixi.
Šimko, Jozef, poslanec NR SR (2021-06-17):
Ďakujem pekne. Vážený pán podpredseda, vážený pán minister, našou úlohou ako Národnej rady Slovenskej republiky je jednoznačne znižovanie regionálnych rozdielov v rámci celej Slovenskej republiky. Tak ako ja to zvyknem hovoriť, od Nitry smerom na východ, dámy a páni, ako keby zdochol pes. To nehovorím ja, to hovoria občania, ktorí žijú smerom od Nitry na východ. A či to je, či to je juh Banskobystrického samosprávneho kraja, alebo sever Prešovského kraja, situácia je kritická. Ja už som sa neraz poďakoval, a teraz opäť to zopakujem. Ďakujem jednak pánovi Sulíkovi, pánovi Kollárovi, ako aj celej vláde Slovenskej republiky, že teda ten priemyselný park, štátny priemyselný park nasmerovali práve do Rimavskej Soboty. Dámy a páni, tá situácia u nás je kritická. Vieme, aká je miera nezamestnanosti v rámci celej Slovenskej republiky. Rimavská Sobota má skoro 21 % mieru nezamestnanosti ako okres. Ale neni situácia lepšia ani v Revúcej, ani v Lučenci oveľa viac, ale ani v Poltári. To znamená, že teda ten štátny priemyselný park je tam potrebný. Dobre, zabereme tam, ako pán minister naznačil, 84,6 hektárov pozemku, ale ak tam zamestnáme tisíc, dvetisíc ľudí v budúcnosti, tak to bude prínosom pre náš región. Dámy a páni, treba sa s tým skutočne zaoberať. Treba sa tým zaoberať. Asi sa pamätáte, ešte v roku 2016 bolo na Slovensku dvanásť menej rozvinutých okresov. Dneska hovoríme o dvadsiatich menej rozvinutých okresoch. To znamená celkove jedna štvrtina okresov v rámci celej Slovenskej republiky je menej rozvinutých. Práve preto, pán minister, ja ďakujem a tento zákon určite podporím. Ďakujem pekne.
Blanár, Juraj, podpredseda NR SR (2021-05-12):
Pán poslanec vychádza zo svojich podkladov, ktoré má, ale to je celé.
Horváth, Zoltán, poslanec NR SR (2011-10-19):
Ďakujem pekne za slovo. Vážený pán predsedajúci, vážení páni ministri, vážené panie poslankyne, páni poslanci, dovoľte mi predniesť spoločnú správu výborov. Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky o rokovacom poriadku v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 600 z 13. septembra 2011 pridelila predmetný návrh zákona na prerokovanie nasledovným výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre sociálne veci. Poslanci Národnej rady Slovenskej republiky, ktorí nie sú členmi výborov, ktorým návrh zákona pridelený nebol, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákon odporučili schváliť ústavnoprávny výbor, uznesením č. 285 zo 4. októbra 2011, výbor pre zdravotníctvo, uznesením č. 87 zo 4. októbra 2011, a výbor pre sociálne veci, uznesením č. 93 zo 6. októbra 2011. Výbory Národnej rady Slovenskej republiky, ktoré návrh zákona prerokovali, neprijali žiadne návrhy, takže spoločná správa neobsahuje žiadne pozmeňujúce ani doplňujúce návrhy. Pán predsedajúci, skončil som, prosím, otvorte rozpravu.
Schlosár, Rastislav, poslanec NR SR (2022-02-15):
Pán predseda, dajte, prosím, hlasovať o tom, že Národná rada prerokuje návrh zákona v druhom čítaní.
Danko, Andrej, predseda NR SR (2018-10-22):
Otváram všeobecnú rozpravu. Do rozpravy som nedostal žiadnu písomnú prihlášku. Prvá prihlásená je pani navrhovateľka.
Kremský, Peter, poslanec NR SR (2023-06-22):
Aha, dobre. Takže navrhujem v súvislosti so súhlasom spoločníkov, prípadne akcionárov s dohodou o tom, že niektorí spoločníci alebo akcionári sa pri premene spoločnosti nestanú spoločníkmi nástupníckej spoločnosti. Doterajšia právna úprava, ktorá je obsiahnutá v Obchodnom zákonníku, v tejto situácii vyžaduje dvojtretinovú väčšinu hlasov, pri s. r. o. všetkých spoločníkov a pri akciovej spoločnosti prítomných akcionárov. Pritom, pričom spoločník má právo, samozrejme, na vyrovnávací podiel a akcionár na odkúpenie akcií za primerané peňažné protiplnenie. Čiže to je doterajšia práva úprava v Obchodnom zákonníku. Novela tohto zákona však navrhovala potrebu súhlasu 100 % spoločníkov, čo v praxi je veľmi ťažko vykonateľné, keďže väčšinou sa nedá získať súhlas všetkých spoločníkov, najmä pri roztrúsenom vlastníctve, a, a dokonca to aj nahráva rôznym špekulantom pri skupovaní minoritných podielov, ktorí potom blokujú takéto akcie. Čiže navrhujem, aby, takisto ako to bolo pôvodne v Obchodnom zákonníku, aj tu vlastne sa to, na to stačila dvojtretinová väčšina hlasov. Čiže prečítam teraz pozmeňujúci a doplňujúci návrh Petra Kremského, Petra Libu k vládnemu návrhu zákona o premenách obchodných spoločností a družstiev a o zmene a doplnení niektorých zákonov (tlač 1557), ktorý podávam v súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku. V návrhu zákona navrhujem tieto zmeny a doplnenia: 1. V čl. I v § 19 v odseku 3 sa na konci pripájajú slová „ak tento zákon neustanovuje inak“. 2. V čl. I v § 62 v odseku 3 sa za slovo „súhlas“ vkladajú slová „dvojtretinovej väčšiny hlasov“. 3. V čl. I v § 68 v odseku 3 sa slovo „všetkých“ nahrádza slovami „dvojtretinovej väčšiny prítomných“. Ďakujem veľmi pekne.
Laššáková, Jana, podpredsedníčka NR SR (2014-12-04):
Ďakujem pekne, pán minister. V poradí tretiu otázku položil pán poslanec Hudacký, ktorého ale nevidím. Ale takže, pán minister dopravy, nemáte komu odpovedať. Ideme ďalej. V poradí štvrtú otázku položila pani poslankyňa Edita Pfundtner ministrovi školstva, vedy, výskumu a športu Slovenskej republiky Jurajovi Draxlerovi, budete mať premiéru, pán minister, a otázka znie: „Vážený pán minister, podľa medializovaných správ by mali koncoročné odmeny pre učiteľov smerovať iba zamestnancom základných a stredných škôl a nepokrývať zamestnancov materských škôl, základných umeleckých škôl a centier voľného času v správe miest a obcí. Aké riešenie plánujete na toto zjavné diskriminačné opatrenie, ktoré viedlo k vytvoreniu viacerých skupín učiteľov?“ Pán minister, poprosím vás o odpoveď, ako aj o oznámenie ukončenia odpovede. Nech sa páči.
Heger, Eduard, poslanec NR SR (2016-06-17):
Ďakujem. Pán kolega, musím povedať, že keď som prvýkrát počul teda, že chcete s takouto, s takýmto, novelou alebo s takýmto zákonom prísť do parlamentu, tak sa mi to zdalo také, že úplne marginálne, až som si hovoril, že čo to tu má robiť. Ale počúvajúc vás, a musím povedať, že ste ma presvedčil a že, až som si tak hovoril, že, a obdivujem, že dokážete takú marginálnu vec vytiahnuť, ale v konečnom dôsledku aj obhájiť, že naozaj to má dopad na niektorých ľudí, ktorí môžu byť dotknutí, a ak sú dotknutí, tak potom sú naozaj dosť dotknutí. Takže oceňujem tento váš prístup. Aj to, že tu tak za to bojujete a že naozaj nám sa snažíte vysvetliť, ako je to dôležité. A naozaj to vidím ako takú občiansku nepolitickú tému, ktorá by tu nemala mať problém prejsť, pretože je to veľmi praktická vec. Takže vďaka za to vysvetlenie ako, dostalo ma to. Ďakujem.
Blanár, Juraj, podpredseda NR SR (2022-03-30):
Ďalší s faktickou poznámkou pán poslanec Suja. Poprosím kolegov, aby sme dodržiavali všetky predpisy, ktoré zatiaľ sú platné. Pán poslanec Suja, máte slovo.
Žiak, Miroslav, poslanec NR SR (2020-11-26):
Ďakujem veľmi pekne. Vážený pán predsedajúci, kolegyne, kolegovia, ja dávam procedurálny návrh a chcel by som požiadať o posúdenie zabezpečenia osobnej ochrany pre poslanca Roberta Fica, ktorý by vlastne dohliadal na jeho bezpečnosť, ale hlavne na jeho zotrvanie v krajine, aby sa dalo o tom hlasovať, pán predsedajúci.
F. Petrák, poslanec: (2001-12-06):
Ako prvý vystúpil v rozprave pán Baco, podal 5 návrhov, o ktorých chce hlasovať jednotlivo a podmieňujúco. Pán predsedajúci, dajte hlasovať.
Laššáková, Jana, podpredsedníčka NR SR (2014-02-06):
Dobre, bol procedurálny návrh, aby sme skončili rokovanie dnes o 17.15 hodine. Pán poslanec Sulík.
Raši, Richard, poslanec NR SR (2012-09-18):
Dobrý deň prajem. Chcel by som, ctené dámy, vážení páni, keďže na vykonávanie mandátu potrebujete zdravé srdce, vás pozvať zajtra ráno o 9.00 hodine do výboru pre zdravotníctvo na kontrolu vášho srdca. Bude sa robiť EKG, ECHO, ďalej, bude sa to týkať cholesterolu, glykémie. Všetci ste pozvaní na zajtra o 9.00 hodine ráno. Ďakujem pekne.
Hort, Milan, podpredseda NR SR (2010-12-03):
Pán poslanec Ján Golian, nech sa páči.
Stredák, Anton, poslanec NR SR (2022-05-03):
Ďakujem za slovo, pán predsedajúci. Pán kolega, vo svojom vystúpení si spomenul aj zneužitie nadkvalifikácie skutkov v uznesení obvinenia Roberta Fica a že si vlastne nechápal, za čo je to vlastne obvinený. Prečítam ti preto názor odborníkov z trestného práva, ako a prečo je pre nich nadkvalifikácia potrebná. Nadkvalifikácia skutkov znamená, že skutok je posudzovaný podľa prísnejšej skutkovej podstaty trestného činu, čo spravidla umožní pri vyšetrovaní použiť tvrdšie postupy, ako sú napríklad odpočúvania, agent, využívania inštitútu tzv. kajúcnikov. Kvalifikácia skutku je myšlienkový proces, keď skutok, tak ako vyplýva z dostupných dôkazov v danom čase, je podradený pod určitú skutkovú podstatu trestného činu, pričom je naplnenie každého jedného jej znaku odôvodnené konkrétnymi dôkazovými skutočnosťami. A spoločnosti, ktorá vo všeobecnosti nezvykne ísť do detailov, odôvodnia akékoľvek vyhlásenia, čo je momentálne, žiaľ, aj prípad na Slovensku, sa potom ľahko biele vyhlási za čierne, zvlášť keď je spoločenská objednávka a politický tlak na to, aby čierne bolo čiernym, aj keby v skutočnosti bolo bielym. Inak povedané, ak je časť verejnosti, médiá, politikov dopredu presvedčená, že je niekto zločinec, budú tlieskať akémukoľvek obvineniu a preto sa takéto obvinenie ľahšie vyprodukuje a manipuluje tak, ako sa to deje aj v uznesení obvinenia Roberta Fica. Ďakujem pekne.
Sulík, Richard, predseda NR SR (2011-02-02):
Ďakujem pekne. Otváram rozpravu. Nedostal som žiadnu písomnú prihlášku. Pýtam sa, či sa niekto chce prihlásiť ústne. Jeden. Uzatváram možnosť sa prihlásiť do rozpravy a pán poslanec Ondruš má slovo. Nech sa páči.
T. Cabaj, podpredseda NR SR: (2009-10-27):
Pán poslanec Štefanec chce reagovať.
Zemanová, Anna, poslankyňa NR SR (2018-06-15):
Áno, určite toto bude obrovský proces, ktorý v konečnom dôsledku môže skončiť aj na nejakom Európskom súdnom dvore, pretože podceňovanie dodržiavania zákonov v oblasti životného prostredia okrem finančných dopadov môže mať skutočne aj veľké environmentálne škody. A chcem teraz poukázať konkrétne na absolútne znehodnotenie pitnej vody na Žitnom ostrove, ktorého dôsledok je naozaj nedodržiavanie zákonov, nedodržiavanie povinnosti úradníkov štátnej správy, ale taktiež aj polície a prokuratúry a kontrolných orgánov inšpekcie, ktoré boli na miestach, videli, ale vlastne nevideli a nekonali. Čiže toto by sa malo tiež považovať ako za trestné činy a títo ľudia by mali byť postihnutí. Ale ten dopad, ktorý v konečnom dôsledku bude na nás všetkých s tým, že nebudeme mať pitnú vodu alebo pitnú vodu, ktorú budeme musieť upravovať za obrovské peniaze, tak vlastne je to riešenie následkov nevymožiteľnosti práva a nielen nevymožiteľnosti, ale aj nedôslednosti jeho dodržiavania. A jeho dodržiavanie má kontrolovať prokuratúra.
Paška, Pavol, predseda NR SR (2014-05-14):
Ďakujem pekne. Prerušujem rokovanie o tomto bode programu. Pán minister uvedie teraz v prvom čítaní vládny návrh zákona o sociálnej práci, je to tlač 975. (Rokovanie o vládnom návrhu zákona o sociálnej práci a o podmienkach výkonu niektorých odborných činností v oblasti sociálnych vecí a rodiny a o zmene a doplnení niektorých zákonov , tlač 975.)
Heger, Eduard, poslanec NR SR (2019-11-26):
Ďakujem pekne. Áno, určite nechcem teda upierať žiadne právo poslancom predkladať pozmeňujúce návrhy. To bol dobrý postreh z tejto strany. Ale zase na druhej strane povedzme si, aká bola realita. My dobre vieme, že toto nebolo z ich vlastnej hlavy, že to boli len nositelia, keď to pán Holúbek nevedel vysvetliť na výbore, tak to potom ako kvázi utopil a ponúkol to, alebo ja neviem, či to ponúkol, to nevieme, ako to prebehlo. Zrazu to prinesie pán Marček na poslednú chvíľu do pléna. Takže ako áno, na jednej strane čo už je pravda, na druhej strane vieme, že tá realita bola niekde úplne inde. Čiže ja len ešte na kolegu Galeka, áno, to je krásne na Robertovi Ficovi. On ešte možno sa cíti ako premiér, že teda asi nepatrí na ten výbor a má riadiť túto vládu a zrejme to aj robí. Lebo však ak sa pozreme na kroky pána Petra Pellegriniho, tak vidíme, že naozaj to tu riadi stále Robert Fico. Čiže tie premiérske povinnosti, samozrejme, oni ako mu neukážu, že však mám výbor, takže preto tam, preto tam nechodí. A naozaj tá arogancia moci je v tom, že nielenže siahnem na svoj vlastný zákon, ale siahnem ešte aj na zákony opozície a zmetiem ich zo stola, tak to už je, to už je vrchol. Čiže ja by som to vrátil späť ešte teda k tomu samotnému zákonu. Ja som sa snažil v tom celom popise ukázať ten trošku, taký ten kabaret toho, ako koalícia funguje za posledné mesiace v rámci Národnej rady. Samozrejme, ja neviem posúdiť to, že či naozaj z tých všetkých poslancov koaličných niekto naozaj nebol chorý a len nepovedal dôvod a neprišiel na ten výbor, pretože bol chorý, to neviem. V každom prípade som chcel poukázať na to, že zrazu jedného rána proste celá koalícia sa ospravedlní bez udania dôvodu a tým pádom je celý výbor neuznášaniaschopný. Nech si každý urobí úsudok sám, nechcel som tomu vtláčať žiadny úmysel, len som popísal vlastne tie fakty na doplnenie tej celej cesty tohto zákona, lebo myslím si, že je dostatočne alebo je značne výpovedná. Ďakujem.
Huba, Mikuláš, poslanec NR SR (2015-03-18):
Ďakujem za slovo. Celkom stručne. Som rád, že kolega Osuský tu spomenul nášho vzácneho spoločného priateľa Janka Langoša a že sa snaží nadviazať na jeho odkaz aj tými nomináciami, ktoré tu predložil a ktoré by som chcel podporiť. Nie som si istý, či to nejako pomôže k tej konečnej voľbe, ale je to to minimum, čo môžem urobiť. Ďakujem pekne.
Přidal, Alojz, poslanec NR SR (2013-02-06):
Pán predseda, keďže informácia neobsahuje žiadne pozmeňujúce a doplňujúce návrhy, pristúpme k hlasovaniu o návrhoch z rozpravy. Dajte, prosím, hlasovať o návrhu pána poslanca Viskupiča, ktorý máte označený v rohu I, je to ten návrh, ktorý hovorí o oznamovaní, že voláte teda na audiotextové číslo.
Mizík, Stanislav, poslanec NR SR (2018-06-18):
Ďakujem za slovo. Tak máme tu zákon, ktorý má chrániť novinárov. Ale treba povedať jednu vec, to, čo predvádzajú niektorí novinári, je hnusné vyššieho zrna. Platí tu, som novinár, a kto je viac, môžem špicľovať, môžem kádrovať, môžem očierňovať, môžem vyzývať na vojnu, môžem klamať, môžem ponižovať, môžem chváliť gaunera, pretože je prezident, môžem sám vyšetrovať, môžem aj sám označiť páchateľa, keď to ešte polícia nevie, môžem ho aj popraviť, môžem brať peniaze od Sorosa, a preto musí byť chránený. Sú novinári, ktorí opľujú človeka, a príjemca tej sliny to dlho cíti na líci, častokrát aj jeho rodina, a keď tých slín je v priebehu roku veľmi veľa, o to viac je to znásobené. Ale jedno je isté, tresty sú až príliš drakonické, mohli by sa trošku znížiť. To je môj názor. Ďakujem za slovo.
Pellegrini, Peter, podpredseda NR SR (2020-07-14):
Pán poslanec Jílek.
Blanár, Juraj, podpredseda NR SR (2021-12-10):
Prezentujme sa hlasujme, vážené pani poslankyne a páni poslanci. (Hlasovanie.) Prítomných 82 poslancov, za hlasovalo 78, proti boli 4, žiaden sa nezdržali, všetci hlasovali. Konštatujem, že aj tento návrh sme schválili. Ďakujem, pán spravodajca. A teraz pristúpime k hlasovaniu v prvom čítaní o vládnom návrhu zákona, ktorým sa dopĺňa Obchodný zákonník (tlač 817). Pán spravodajca za gestorský ústavnoprávny výbor Alojz Baránik uvedie teraz hlasovanie, nech sa páči. (Hlasovanie o vládnom návrhu zákona, ktorým sa dopĺňa zákon č. 513/1991 Zb. Obchodný zákonník v znení neskorších predpisov , tlač 817.)
Šeliga, Juraj, podpredseda NR SR (2020-07-23):
S reakciou na faktické poznámky pán minister. Sedí tu na mieste podpredsedu Holého, prosím, zapnite mu mikrofón. Už môžete, pán minister.
Bugár, Béla, podpredseda NR SR (2017-12-21):
Otváram možnosť sa prihlásiť ústne do rozpravy. Dvaja. Končím možnosť... Skončil som možnosť sa prihlásiť ústne do rozpravy. Takže ešte pán poslanec Budaj. Skoro to stihol, ale, nech sa páči, ako tretí vystupujúci bude pán poslanec Budaj. Pán poslanec Blanár, nech sa páči, máte slovo.
Hrnčiar, Andrej, podpredseda NR SR (2017-04-06):
Ja, ja vás prosím, neurážajte poslancov, dobre? (Potlesk.)
B. Bugár, podpredseda NR SR: (2003-02-26):
I. Hopta, poslanec: Ja by som chcel v mene poslaneckého klubu Komunistickej strany Slovenska plne podporiť predrečníka i jeho procedurálny návrh. Vychádzame z toho, že prijatím tohto návrhu by štát stratil 80 mil. korún, neriešila by sa korupcia v tejto oblasti, ale práve naopak, vznikal by priestor na zavádzanie novej a ešte väčšej korupcie, a, po tretie, myslíme si, že tie poplatky, ktoré boli v súčasnom období za vodičské preukazy, by sa oveľa viac zvýšili. Myslím si, že tak dôležitej kompetencie, ktorú má štát prostredníctvom Policajného zboru, by sa nemal zbavovať a dávať do rúk nejakej súkromnej firmy. Preto poslanecký klub Komunistickej strany Slovenska jednoznačne je proti prijatiu tohto zákona. Ďakujem vám za pozornosť.
Beblavý, Miroslav, poslanec NR SR (2010-12-15):
Ďakujem pekne, pán predsedajúci. Dovoľte mi, aby som teda uviedol hlasovanie k tlači 181. V rozprave vystúpil len jeden poslanec, bol to pán poslanec Fecko, ktorý ale nepodal žiadne procedurálne návrhy, ani vecné návrhy podľa § 73 ods. 3 písm. a), b), preto v súlade s mojím odporúčaním a s návrhom predsedu Národnej rady, prosím, pán predsedajúci, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.